Mimosa (xénero)

Este artigo trata sobre un xénero botánico, para a especie de acacia naturalizada en Galicia véxase:Mimosa.

Mimosa é un xénero que inclúe plantas herbáceas, arbustos, e árbores, dentro da subfamilia das Mimosóideas das Leguminosas. A especie máis curiosa do xénero é Mimosa pudica, coñecida simplemente como mimosa (non confundir coa Acacia dealbata) ou sensitiva, debido ao xeito no que move a súa follaxe ao ser tocada ou exposta á calor; mais hai moitas outras especies que tamén o fan á tardiña.

 Distribución e hábitat 
O xénero distribúese desde o sur de México, até o Uruguai e a Arxentina, pasando por América Central, e é amplamente usado como ornamental, tanto en interiores como en áreas tépedas, e en exteriores nos trópicos. O seu cultivo fíxoa unha maleza invadindo moitas áreas, notabelmente en Hawai.

 Descrición 
Os membros deste xénero atópanse entre as poucas plantas capaces de executaren o movemento rápido; os exemplos fóra de Mimosa inclúen Codariocalyx Hassk., e tamén Dionaea Ellis (coñecida coma dionea papamoscas). Mimosa pode distinguirse dun amplo xénero relacionado, Acacia e Albizia, posto que as súas flores teñen 10 ou menos estames. Nótese que, botanicamente, o que parece ser unha soa flor globosa é de feito un acio de moitos outros individuos.

 Taxonomía 
O xénero Mimosa ten unha historia torta e complxa, tendo períodos de subdivisións e de reagrupamentos, ultimamente acumulando máis de 3.000 nomes, moitos dos cales se sinonimizan baixo outras especies ou son transferidos a outros xéneros. En parte por mor deses cambios de circunscricións, o nome "Mimosa" aplicouse a varias outras especies vinculadas con follas semellantes pinnadas ou bipinnadas, mais agora clasificadas noutros xéneros, como en Albizia e Acacia.

Mimosa foi descrita por Carl von Linné e publicada en Species Plantarum 1: 516–523. 1753. A especie tipo é: Mimosa sensitiva L.

 Especies 
miniatura|Mimosa hamanta en Hyderabad, India.
miniatura|Mimosa antes de ser tocada.
miniatura|Mimosa coas follas encolleitas inmediatamente despois de ser tocada.
Hai ao redor de 400 especies incluíndo:
 Mimosa aculeaticarpa Ortega
 Mimosa andina
 Mimosa arenosa (Willd.) Poir.
 Mimosa asperata L.
 Mimosa borealis Gray
 Mimosa camporum
 Mimosa canahuensis Standl. & Steyerm.
 Mimosa caste L.
 Mimosa ceratonia L.
 Mimosa claussenii
 Mimosa diplotricha C.Wright ex Sauvalle
 Mimosa disperma
 Mimosa dysocarpa Benth.
 Mimosa dysocarpa var. dysocarpa Benth.
 Mimosa emoryana Benth.
 Mimosa grahamii Gray
 Mimosa grahamii var. grahamii Gray
 Mimosa hostilis
 Mimosa hystricina (Small ex Britt. et Rose) B.L.Turner
 Mimosa lanuginosa
 Mimosa latidens (Small) B.L. Turner
 Mimosa laxiflora Benth.
 Mimosa malacophylla Gray
 Mimosa microphylla Dry.
 Mimosa nuttallii (DC.) B.L. Turner
 Mimosa pellita Kunth ex Willd.
 Mimosa pigra L.
 Mimosa pigra var. pigra L.
 Mimosa pudica L. - A Mimosa sensitiva
 Mimosa quadrivalvis L.
 Mimosa quadrivalvis var. hystricina (Small) Barneby
 Mimosa rhododactyla var. benthamii (J.F.Macbr.) Barneby (Sin.: Mimosa benthamii J.F.Macbr.)
 Mimosa roemeriana Scheele
 Mimosa rubicaulis Lam.: 
 Mimosa rubicaulis subsp. himalayana (Gamble) H.Ohashi (Sin.: Mimosa himalayana Gamble)
 Mimosa rufescens Benth.
 Mimosa rupertiana B.L. Turner
 Mimosa scabrella Benth.
 Mimosa schomburgkii Benth.
 Mimosa somnians
 Mimosa strigillosa Torr. et Gray
 Mimosa tenuiflora (Willd.) Poir. (= Mimosa hostilis)
 Mimosa texana (Gray) Small
 Mimosa turneri Barneby
 Mimosa verrucosa Benth.
 Mimosa virgula

 Usos 
En Rusia, Italia e outros países é costume agasalla ás mulleres, mimosas amarelas (xunto a outras flores) no día Internacional da muller (8 de marzo). Esa flor é de Acacia dealbata (a chamada comunmente mimosa en Galiza), que non é unha verdadeira Mimosa.

É amplamente usada en perfumaría, a extracción da súa esencia con éter de petróleo efectúase directamente a partir das flores apañadas.

La Forêt de Mimosas é unha obra cantada en francés por Kirsty MacColl que se trata dunha muller asasinada polo seu amante nunha foresta de mimosas.

A planta pode acharse en moitas partes de Bengala, onde se coñece como lajjabati (literalmente muller avergoñada).

 Notas 

 Véxase tamén 
 Bibliografía 
 Barneby, R.C. 1992. Sensitivae Censitae: A description of the genus Mimosa Linnaeus (Mimosaceae) in the New World. Memoirs of the New York Botanical Garden, vol. 65.
 USDA, ARS, National Genetic Resources Program. GRIN. National Germplasm Resources Laboratory, Beltsville, Maryland. http://www.ars-grin.gov/cgi-bin/npgs/html/taxon.pl?300378 (9 de xaneiro de 2008)

 Ligazóns externas 
 http://www.mimosa-pudica.de/e_index.html
 Dous vídeos amosando a planta engurrando as follas